Det system, som nordjyske Blip Systems har udviklet til at overvåge trafikken, er ulovligt, fastslår Erhvervsstyrelsen.

Nordjyske Blip Systems har udviklet et system, som kan bruges til intelligent trafikovervågning. Systemet kan blandt andet bruges til at forhindre kø og til at guide bilister hurtigere igennem de større byer. Flere kommuner er blandt kunderne, som har taget systemet i brug. Der er bare et stort problem. Systemet er nemlig ulovligt, lyder det fra Erhvervsstyrelsen. Det skriver it-mediet Version2. Systemet er ifølge et EU-direktiv ulovligt, fordi det opsnapper de såkaldte MAC-adresser fra bilisternes smartphones uden at de har givet deres samtykke. - Du må indsamle MAC-adressen, hvis det er nødvendigt for at udføre den service, som brugeren beder om. Hvis du derudover bruger det til andre formål, så skal bede om kundens accept, siger Brian Wessel, der er kontorchef i Erhvervsstyrelsen, til Version2. Overvågningssystemet bliver blandt andet brug af Aalborg City til at kortlægge forbrugernes færden i Aalborgs gader og butikker, og til at overvåge trafikken omkring havnen i Aalborg.